यह सब दो महीने तक चला लेकिन विपुल ने उनके साथ ‘नमस्ते इंग्लैंड’ को लेकर कॉन्ट्रेक्ट साइन नहीं किया। वह उन्हें टालते रहे। एक महीना और ऐसे ही बीता और आखिरकार एल्नाज ने ‘सेक्रेड गेम्स’ को साइन कर लिया। वह बताती हैं कि उन्हें फिल्म नहीं मिली जबकि वह तीन महीनों तक मानसिक और शारीरिक शोषण का शिकार होती रहीं। वह डिप्रेस हो गई थीं लेकिन ‘सेक्रेड गेम्स’ ने उन्हें इससे उबरने में मदद की। उन्होंने कहा, ‘यह साफ था कि अगर मैं विपुल के साथ सोती तो मुझे रोल दे दिया जाता। मैं जब भी उनके ऑफिस जाती वह मुझे छूने और किस करने की कोशिश करते।’